Шығыс Қазақстан облысы «Шемонаиха ауданының білім беру бөлімі «Большая Речка жалпы білім беретін орта мектеп» коммуналдық мемлекеттік мекемесі

*Тәрбие сағатының тақырыбы:*

***Ұстаздық еткен жалықпас***

***Тәрбие сағатының мақсаты:***

Ұстаз еңбегінің жемісі, білім өмір шырығы, оқу — инемен құдық қазғандай деген ұғымдардың мағынысын оқушылырға түсіндіру.

**Көрнекілігі:  Ақын, жазушылардың** нақыл сөздері, қабырғы газеттері, презентациялық көрініс.

Адамның адамшылығы...  жақсы ұстаздан болады. Абай Құнанбаев

 «Ұстаздық еткен жалықпас, үйретуден балаға» Абай.

Ұстаз болу — өз уақытын аямау, өзгенің бақытын аялау. Ж.Ж.Руссо

 «Барлық істің басшысы — білім мен ұғым» Ж.Баласағұни.

 «Өнер-білім бәрі де оқуменен табылған» Ы.Алтынсарин.

Маған мұғалім бәріненде қымбат, өйткені мұғалім — мектептің жүрегі. Ыбырай Алтынсарин.

Егер мұғалім өз бойына іс пен шәкірттеріне деген сүйіспеншілікті біріктірген болса, ол — кемел ұстаз. К.Д. Ушинский

Ұстаздық ету — бұл адамтану, адамның күрделі және қызықты, қызығы мол рухани жан дүниесіне үңіле білу. Педагогикалық шеберлік пен педагогикалық өнер-ол даналықты жүректен ұға білу болып табылды.В.А. Сухомлинский.

Оқысаңыз балалар,

Шамнан шырақ жағылар.

Тілегенің алдыңнан,

Іздемей-ақ  табылар.  **Ы. Алтынсарин**

Осы жерде музыка пәнінің сүйемелдеуімен оқушылар билеп шығады.

*І- жүргізуші:*

Қайырлы күн, ардақты да асыл жанды Ұстаздар

Білім іздеп инемен  құдық қазғандар

Құшақ жайып біз, қарсы аламыз сіздерді

Дөңгеленіп би билеп, түрлі әндер де бүгін айтылар.

ІІ- жүргізуші:

Ұстазым — таза алтын, діңгегім,

Мәңгілік өзіңмен біргемін

Бүгінгі мерекелі күніңізге

Тартуым да, құрметім бұл менің.

Құрметті ұстаздар, ата -аналар мен оқушылар 11 сынып оқушыларының  ұйымдастыруымен  "Ұстаздық еткен жалықпас" атты ашық тәрбие сағатымызға қош келдіңіздер.

І-жүргізуші:

Бүгін бізде біздің мектепте үлкен мереке. Бүгін ұстаздар қауымының төл мерекесі. Олай болса бүгінгі күн ұстаздарға арналмақ. Ұстаз — ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді. Ұстаздар – біздің екінші анамыз....

Ақырын жүріп анық бас.

Еңбегің кетпес далаға

Ұстаздық еткен жалықпас

Үйретуден балаға, — деп Абай атамыз айтқандай , шәкірттерінің өзінен озғанын қалаған ұстаздар қауымы, мерекелеріңіз құтты болсын!

ІІ-жүргізуші: Күндеріңіз жарық болсын, отбастырыңыз шаттыққа толсын, біздей шәкірттеріңіз көп болсын, еңбектеріңіз жана берсін!

Бәрі бірге : **Мерекелеріңіз құтты болсын. !**

І-жүргізуші: Сен қалай ойлайсың, Виктория ? Менің ойымша, кез-келген мұғалім ұстаз бола алмайды. Себебі ұстаздық — өнер, тағлымы терең өнер. Ал өнерлі болу кез-келген адамға қона бермейді. Олай болса, шын ұстаз болу үшін табиғи дарын  ізгілікті ізденіс пен ерен еңбекке ұштастырылуы шарт. «Шәкіртсіз ұстаз тұл» деген сөз тегін айтылмаса керек .

ІІ-жүргізуші: Мен осы сөздің дәлелі ретінде  мына жыр шумақтарын қосайын.

Ұстаз болу — жүректің батырлығы,

Ұстаз болу — сезімнің ақындығы,

Ұстаз болу — мінездің күн шуағы,

Азбайтұғын адамның алтындығы-

деп  ақын Ғафу Қайырбеков ағамыз жырлағандай, біздің мектебімізде сөзі маржан, үні ән ұстаздардың бар болғанын мақтаныш етемін. Әрине, ұстаз жүгі ауыр жүк. Адамның жан дүниесін түсініп, ренжітпей, қателігін сездіре білу — бұл нағыз шеберлік емес пе ?!

**Балалардың жаттаған өлең шумақтары:**

Ұстаздар туралы қаншама мақтау, ұлағатты сөз айтсақ та көптік етпес .

Олай болса , қымбатты ұстаздар, шәкірттеріңіздің өздеріңізге арналған өлең шумақтарына кезек берелік.

**Надежданың орындауында: «Ұстазым!» әнін қабыл алыңыздар:**

**Көрініс: *«Мамандықтың бәрі жақсы»***

І — жүргізуші: Құрметті қонақтар, сіздер салып кеткен сара жол-ұстаз жолы — ұлы жол мерекелеріңізбен шын жүрегімізден құттықтаймыз:

Сіздерге өткен жолдарыңызға  көз жіберіп, еске ала отырып, өздеріңізге  бірнеше сұрақ қоюға рұқсат етіңіздер.

1 қонаққа сұрақ: Ұстаздық мамандығыңыз сізге ұнай ма?

2 қонаққа сұрақ: «Ұстаз болу жүректің батырлығы» дейді, осы ұстаздық қызметті таңдауда батырлықпен қандай қасиет адам бойынан табылу керек деп ойлайсыз?

3 қонаққа сұрақ: «Ұстаз —мектептің жүрегі» деген сөзді қалай түсінесіз?

Ал, енді бүгінгі мерекеге қатысқандарыңызға сіздерге алғысымыз шексіздігін айтамыз аяулы да мейірбан ұстаздар. Өздеріңізге арналған шағын сыйлығымызды қабыл алыңыздар.

Сау болыңыздар құрметті ұстаздар....

Дайындаған: «Шемонаиха ауданының білім беру бөлімі «Большая Речка жалпы білім беретін орта мектеп» коммуналдық мемлекеттік мекемесінің қазақ тілі мен әдебиеті пәнінің мұғалімі Кабдуалиева Раушан Ахановна